**Отчет за 2023 г. за дейностите на РЗИ-Добрич по Национална програма за превенция и контрол на туберкулозата в Република България, 2021-2025г.**

В изпълнение на заповед на Министъра на здравеопазването РД 01-649/30.11.2023г. на територията на област Добрич са извършени следните дейности:

1. РЗИ - Добрич активно наблюдава и анализира заболяемостта от туберкулоза на територията на областта. Контролира се своевременното и качествено извършване на специфичната имунопрофилактика и пълно обхващане на подлежащите контингенти с имунизация и реимунизация срещу туберкулоза по отчетите на ОПЛ, представяни всяко тримесечие в отдел ПЕК и ежемесечните справки за новородените от МБАЛ в областта. При епидемиологичните проучвания служителите от отдел ПЕК активно издирват контактните на ТБК лица и ги насочват към ОПЛ и пневмофтизиатричния кабинет (ПФК) на МБАЛ - Добрич за медицински преглед и изследвания. Пневмофтизиатричният кабинет към МБАЛ-Добрич осъществява диспансеризация на контактни на активна ТБК и на лица със Статус алергикус и химиопрофилактиката им с Изонид.

За 2023г. са регистрирани и проучени 17 случая на Туберкулоза (1 възможен, 7 вероятни и 9 потвърдени), заболяемост 11,55%ооо. Заболели с белодробна туберкулоза - 15, с извънбелодробна форма - 2 (на лимфни възли и на очи). Водеща по заболяемост е община Шабла с 1 случай, заболяемост 25,6%, а по възрастови групи - възрастта 45-49г. с 4 случая и заболяемост 34,56%ооо. Превес има мъжкия пол - 13 заболели мъже, заболяемост 18,45%ооо и 4 заболели жени, заболяемост 2,61%ооо. Девет от случаите са хоспитализирани - 52,94%.

За сравнение: през 2022г. са регистрирани 17 заболели от Туберкулоза (8 вероятни и 9 потвърдени случаи), заболяемост 10,16%ооо. Заболели с белодробна туберкулоза - 15, с извънбелодробна форма (на кожата) - 2. Рецидивите са 2 (с белодробна форма на туберкулоза). Заболявания са регистрирани в 6 от 8-те общини, като най-висока е била заболяемоста в община Генерал Тошево. Разпределение по пол: 12 мъже (14,83%ооо заболяемост) и 5 жени (5,79%ооо заболяемост). През 2022г. са проучени 19 огнища. Уточнени 50 контактни лица от I и II кръг, от които 14 са профилактирани с Изонид. Общо профилактирани с Изонид за 2022г. са 24 лица (контактни и с хиперергична проба Манту), 58,33% от тях са контактни на туберкулоза.

През 2021г. са регистрирани 16 заболели (4 вероятни и 12 потвърдени случаи), заболяемост 9,4%ооо. Заболявания са регистрирани в 5 от 8-те общини, като най-висока е била заболяемостта отново в община Генерал Тошево.

През последните три години регистрираната заболяемост за областта е над средната за страната, но се запазва тенденцията на чувствително намаляване на заболяемостта от 2004г. до момента.

2. Инициираните от МЗ Дни на отворените врати (м. март, м. юни, м. септември и м. декември 2023г.) са проведени в единственото за областта лечебно заведение за болнична помощ, което има пневмофтизиатричен кабинет - МБАЛ Добрич АД, като отчетите са изпратени директно в МЗ.

3. По повод на Дните на отворените врати РЗИ - Добрич е осигурила информация за всички регионални медии - издадени са 4 информационни материала и е актуализирана информацията в сайта на инспекцията.

4. В периода 10-12 декември 2023г. началник отдел ПЕК и главен инспектор от отдел ПЕК, дирекция НЗБ при РЗИ - Добрич участваха в организираното от МЗ в гр. Хисаря Обучение на медицински специалисти от ЛЗ, медицински специалисти от РЗИ, медицинските специалисти, ангажирани с проблема MDR-TB и XDR-TB; специалисти от Карвуна, Искрец, Трявна.

5. Планираният за м. декември 2023г. семинар със здравните медиатори от областта беше отложен за м. януари 2023г., тъй като съвпадна с организирано за тях събитие по Националната програма за превенция и контрол на ХИВ и сексуално предавани инфекции в Република България 2021-2025 г. в гр. София. На семинара е предвидено да присъстват и колегите от ПФК на МБАЛ - Добрич АД. Ще се възползваме от ситуацията и към участниците ще приобщим и медицинските специалисти от здравните кабинети.

6. Със средствата, предоставени ни със Заповеди на МЗ РД-01-649/30.11.2023г. и РД-03-287/06.12.2023г. са подготвени промотивни материали по програмата, осигурени са консумативи и кафе-пауза за провеждане на семинара и е заплатен транспорта за участието в организираното от МЗ обучение в гр. Хисаря.

7. Извършените разходи за изпълнението на дейностите са изготвени в съответствие с указанията на Министерство на финансите, Сметната палата и Министерство на здравеопазването за реда и начина за предоставяне на отчетите за касовото изпълнение на бюджетните и извънбюджетните сметки и фондове за 2023г. и са отразени в отчета за касовото изпълнение на бюджета на РЗИ - Добрич.